**Projektas**

# KLAIPĖDOS MIESTO SAVIVALDYBĖS TARYBA

# SPRENDIMAS

**DĖL SUTIKIMO STEIGTI LOŠIMO NAMUS (KAZINO)**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio  4 dalimi, Lietuvos Respublikos azartinių lošimų įstatymo (Žin., 2001, Nr. 43-1495) 9 straipsniu ir Sutikimų steigti lošimo namus (kazino) išdavimo tvarkos, patvirtintos Klaipėdos miesto savivaldybės tarybos 2005 m. sausio 20 d. sprendimu Nr. 1-07 „Dėl sutikimų steigti lošimo namus (kazino) išdavimo tvarkos“, 2 punktu, atsižvelgdama į UAB „OLYMPIC CASINO GROUP BALTIJA“ prašymą, Klaipėdos miesto savivaldybės taryba nusprendžia

sutikti, kad uždaroji akcinė bendrovė „OLYMPIC CASINO GROUP BALTIJA“ (kodas 211733760, registruota adresu Konstitucijos pr. 12, Vilniuje) steigtų lošimo namus (kazino) Klaipėdoje, Naujojo Sodo g. 1A, 923,66 kv. m ploto patalpose, kurių unikalus Nr. 4400-1225-4732:8052.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

Savivaldybės meras

Teikėja – Savivaldybės administracijos direktorė Judita Simonavičiūtė

R. Armonas, tel. 39 61 17

2012-08-01